জাতীয় মানবাধিকার চেয়ারম্যান কাজী রিয়াজুল হক বলেন, এক ধরনের স্বার্থান্বেসী মহল যারা জমিটি দীর্ঘদিন দখলের চেষ্টা করেছিল, যারা তার মেয়েকে লাঞ্ছিত করেছে তারা এ আত্মহত্যার ঘটনার জন্য দায়ী। সেই সাথে আমাদের যাদের সুরক্ষা দেয়ার দায়িত্ব ছিল, স্থানীয় জনপ্রতিনিধি তাদের দায়িত্ব যথাযথভাবে পালন করেনি। ধর্ষণ চেষ্টার মামলায় তারা যে সালিশ করতে চেয়েছে, তা তাদের আওতার মধ্যে আসে না। তাই জনপ্রতিনিধিরা এ দায়িত্ব এড়াতে পারে না। পুলিশ প্রশাসনও ঘটনার পর কোনো অ্যাকশনে যায়নি। তারাও দায়িত্ব থেকে মুক্তি পেতে পারে না। এজন্য আমি মনে করি, এখানে যে অবহেলা হয়েছে, তা মানবাধিকার লঙ্ঘন এবং ফৌজদারী অপরাধ।